Russia school shooting killed13 ৰাছিয়াৰ এখন বিদ্যালয়ত অচিনাক্ত বন্দুকধাৰীৰ নিৰ্বিচাৰ গুলীচালনাত কমেও ১৩ জন নিহত হৈছে। সোমবাৰে মধ্য ৰাছিয়াত সংঘটিত ঘটনাটোত কমেও ২০ জন আহত হয়। মৃতসকলৰ ভিতৰত কেইটিমান শিশুও আছে বুলি জানিব পৰা গৈছে।
ৰাছিয়াৰ তদন্ত সমিতিয়ে এক বিবৃতিত কয় যে মস্কোৰ পৰা ৯৬০ কিলোমিটাৰ দূৰৰ উদমূৰ্তিয়া অঞ্চলৰ ইজভেস্কৰ বিদ্যালয়ত নিৰ্বিচাৰ গুলীচালনাৰ ঘটনা সংঘটিত হয়। মৃতসকলৰ ভিতৰত দুজন শিক্ষক, পাঁচজন শিক্ষাৰ্থী আৰু দুজন সুৰক্ষা কৰ্মী আছে।
ৰাছিয়াৰ গৃহ মন্ত্ৰালয়ে এক বিবৃতিত গুলীচালনাৰ কথা নিশ্চিত কৰিছে। আঞ্চলিক গভৰ্ণৰ আলেকজেণ্ডাৰ ব্ৰেচলভে কয় যে হতাহতসকলৰ ভিতৰত শিশুও আছে। ইজভেস্কৰ বিদ্যালয়ে ৬ ৰ পৰা ১৭ বছৰ বয়সৰ শিক্ষাৰ্থীসকলক পঢ়ুৱায়।
আমেৰিকা যুক্তৰাষ্ট্ৰৰ বিদ্যালয়সমূহত এনে ঘটনা সঘনাই সংঘটিত হয় যদিও ৰাছিয়াৰ বিদ্যালয়সমূহত গুলীচালনাৰ ঘটনা খুব কম। শেহতীয়া এই ঘটনাত কৰ্তৃপক্ষই আক্ৰমণকাৰীৰ পৰিচয় বা আক্ৰমণৰ কাৰণ জনাব পৰা নাই।
শেহতীয়া খৱৰ অনুসৰি ঘটনাৰ পিছত বন্দুকধাৰীজনে নিজকে গুলীয়াই নিহত কৰে।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
